उपमंडलाधिकारी विनय धीमान मुख्य अतिथि तथा पूर्व मंत्री ठाकुर सत्य प्रकाश विशेष अतिथि के रूप में उपस्थित थे। 12 मई को आरंभ हुए इस 7 दिवसीय शिविर में जिला के 45 लड़के और लड़कियों ने भाग लिया। शिविर में व्यक्तित्व विकास, स्ट्रेस फ्री जीवन, जीवन मूल्यों, पर्यावरण एवं संस्कृति के संरक्षण, देश भक्ति की भावना तथा आपसी प्रेम और भाईचारे की भावना को बढ़ावा देने, आत्मबल विकास, निर्र्णय लेने की क्षमता आदि विषयों सहित कुल 36 विषयों पर प्रतिभागियों को जानकारी देने के अतिरिक्त खेलों और सांस्कृतिक कार्यक्रमों का आयोजन भी किया गया।